Andidan | Montray Kréyol
Visites :196,301,863
Cette semaine :253,521
Félix Ismain, maire PPM de Bellefontaine, risque d'être inéligible (622)
Kréyolad 815
Dimanche, 12 Avril, 2020 - 09:53
Rété andidan sé sa gouvelman mandé pou konbat Korona viryis-la. Ni moun ki bien tann yo klété bòkay-yo.
Adjilbè di kon Afarel:
— Yo ankazé.
An konpè mwen di:
— Mé non, yo klété pas yo fèmen lapot yo a laklé !
Lè man alé anlè Bondakabrit-la, man wè an mo-nef sòti déwò. Misié di nou ankalojé, pas nou lakay nou kon lapen oben poul adan kaloj.
Adan tousa zot ka di-a, mwen menm sa man ka konstaté sé ki zot tout andidan. Yo di an fransé: confiné. Man pa sav si poutoutbon zot kon Finé, tifi man Odis-la. Manzel enmen rété akay-li pas i tibren soubawou bwa mitan.
Sa té ké bel si nou tout té ka fè sa, rété andidan. Asiré sa té ké ratibwazé viryis-la ek fè’y disparet pas i pa té ké trouvé dot moun pou i sa kontaminé.
I té ké fini anlè kò’y tou chéti, kon an ti-piébwa yo pa ka wouzé. Sa té ké bel si pa té ni moun ka pa djè enmen zafè disiplin-lan. Sa yo ka chonjé, sé yo an prèmié.
Mé sa yo pa sav, pli ta pli tris. Chonjé ti-kochon té mandé manman’y poutji djol-li long konsa. Pa bliyé sa manman-an té réponn:
— Tanto, tanto ou a wè !
Si nou pa sa rété andidan, ankazé, klété oben ankalojé, tanto tanto nou a wè’y !
Bel poveb kréyol 555
«Sé pa tou di kouri, sé savwaw séré ki konté !».
Vignette: Couvre-feu...nos manicous..., François Gabourg.